**Ministrstvo za javno upravo**

**Tržaška c. 21**

**Ljubljana 1000** **gp.mju@gov.si**

**Številka: 115/2020**

**Datum: 30.10.2020**

**Zadeva: pripombe na predlog Zakona o elektronskih komunikacijah**

Spoštovani,

Nacionalni svet invalidskih organizacij Slovenije je krovno združenje slovenskih invalidskih organizacij in v skladu z obveznostmi iz Mednarodne konvencije o pravicah invalidov partner države v dialogu v zvezi z predpisi, ki se tičejo invalidov.

V skladu z objavo na [https://e-uprava.gov.si/drzava-in-druzba/e-demokracija/predlogi-predpisov/predlog-](https://e-uprava.gov.si/drzava-in-druzba/e-demokracija/predlogi-predpisov/predlog-predpisa.html?id=10097) [predpisa.html?id=10097](https://e-uprava.gov.si/drzava-in-druzba/e-demokracija/predlogi-predpisov/predlog-predpisa.html?id=10097) vam posredujemo naslednje pripombe in predloge:

Predlagamo, da se **druga alineja 170. člena dopolni**, tako da se glasi:

- **prejemniki dodatka za pomoč in postrežbo po zakonu, ki ureja invalide, zakonu, ki ureja vojne veterane, zakonu, ki ureja vojne invalide ali zakonu, ki ureja socialno vključevanje invalidov**

Predlagamo tudi, da se sestava Sveta za elektronske komunikacije Republike Slovenije **v drugi točki 290. člena bolj jasno definira pri imenovanju štiri članov izmed predstavnikov potrošniških,reprezentativnih invalidskih organizacij na predlog nacionalnega sveta invalidskih organizacij in izobraževalnih institucij, tako da je imenovan najmanj po en predstavnik iz omenjenih organizacij.**

**Obrazložitev:**

V obrazložitvi 170. člena je navedeno, da predlog člena določa upravičence do posebnih cenovnih opcij ali paketov način dokazovanja upravičenosti, ter da so kategorije potrošnikov, ki so upravičene do posebnih cenovnih opcij ali paketov, v skladu z veljavno ureditvijo določene v Pravilniku o kategorijah potrošnikov, ki so upravičeni do posebnih cenovnih opcij ali paketov (Uradni list RS, št. 105/13).

Druga alineja druge točke 5. člena omenjenega pravilnika kot upravičence potrošnike s posebnimi potrebami opredeli tudi vojne invalide. Zato menimo, da je med upravičence do posebnih cenovnih opcij in paketov v 170. členu Zakona o elektronskih komunikacijah potrebno umestiti tudi vojne invalide.

Iz opredelitve za določitev oziroma imenovanje štirih članov Sveta je sklepati, da eni od treh kategorij, kategorija potrošnikov, kategorija invalidskih organizacij povezanih v NSIOS in kategorija izobraževalnih institucij, pripadata po dva člana, zato bi bilo smotrno to določilo bolj natančno opredeliti.

Poleg tega posebej pozdravljamo **197. člen**, ki med drugim vključuje tudi pravice ljudi z gluhoslepoto. Ob tem predlagamo, **da se Zakon o elektronskih komunikacijah dopolni tako, da vključuje tudi opredelitev in rabo telekomunikacijskih relejnih storitev (TRS)**, ki predstavljajo edini način, s katerim lahko ljudje z oviro sluha in ljudje z oviro govora opravljajo glasovne telefonske klice.

**Obrazložitev**:

Z vključenostjo TRS v zakon bo zagotovljena funkcionalna enakovrednost z drugimi storitvami in ponudniki elektronskih komunikacij v skladu z Mednarodno konvencijo o pravicah invalidov ter strokovna izvedba komunikacijske asistence.

Lepo pozdravljamo.